રાજય સરકાર ના ફૂડ વિભાગ દ્વારા આદેશ કરવામાં આવ્યો હતો જેના પગલે રાજકોટ મહાનગર પાલિકા ની આરોગ્ય શાખા દ્વારા અલગ અલગ 5 ટિમો બનાવી શહેરમાં ફરતા દૂધ વાળા ફેરિયાઓ પાસેથી સેમ્પલ લેવામાં આવ્યા હતા. ફેરિયાઓ દ્વારા આપવામાં આવતું દૂધ ભેળસેળ વાળું છે અથવા તો આરોગ્ય પ્રત છે કે કેમ આ અંગે ચકાસણી કરવા મનપા ની આરોગ્ય શાખા દ્વારા સેમ્પલ લેવામાં આવ્યા હતા. દૂધ વિક્રેતાઓ દ્વારા આપવામાં આવતું દૂધ ગાય નું છે , ભેંસ નું છે કે પછી ભેળસેળ યુક્ત તે અંગે ચકાસણી કરવામાં આવી રહી છે. આજ રોજ આરોગ્ય વિભાગ દ્વારા કુલ અલગ અલગ 15 દૂધ ના સેમ્પલ લઇ વડોદરા લેબોરેટરી ખાતે મોકલવામાં આવ્યા હતા જેનો રિપોર્ટ એક માસ બાદ આવશે.. જેમાં જો સેમ્પલ ફેઈલ થશે તો 5 લાખ ના દંડ તેમજ જેલ સુધી ની સજા થઈ શકે છે.. ત્યારે આરોગ્ય વિભાગ દ્વારા લેવામાં આવેલ સેમ્પલ પાસ થઇ છે કે ફેઈલ અને ક્યાં પ્રકારની કાર્યવાહી કરવામાં આવશે તે જોવું રહ્યું.